Այծերի վարակիչ թոքաբորբ

Այծերի վարակիչ թոքաբորբ, վարակիչ հիվանդություն։

Հիվանդության մասին 
Հարուցիչը միկոպլազմաներն (Mycoplasma mycoides subspecies) են։ Հիվանդությունը բնորոշվում է կրուպոզային թոքաբորբով և շճաֆիբրինոզային պլևրիտով։ Անկումները՝ 100%։ Վարակի տարածման հիմնական ուղին օդակաթիլայինն է։ Առողջացած այծերը ձեռք են բերում մի քանի տարվա վարակամերժություն։

Ախտորոշում 
Հիվանդությունն ախտորոշվում է միկոպլազմի առանձնացման, նույնականացման, ուլերի կենսափորձանմուշառման հետազոտությամբ։ Բուժում են միայն տոհմային և մթերատվության բարձր ցուցանիշներով կենդանիներին (3–10%-անոց նովարսենոլի ներերակային ներարկումներով)։

Կանխարգելում 
Որպես կանխարգելիչ միջոցառում՝ սահմանվում է կարանտին, հիվանդներին մորթում են, առողջներին՝ վակցինացնում։ Կարանտինը հանում են վերջին մորթից կամ կենդանու առողջացումից 2 ամիս հետո։

Ծանոթագրություններ